Gerningsmænd taget på fersk gerning.

To mænd på 24 og 31 år forsøgte i aftes at stjæle værktøj fra en minkfarm i Sindal. Under tyveriet blev politiet underrettet, de nåede frem, inden gerningsmændene havde forladt minkfarmer, og tyvene blev taget på fersk gerning. Ifølge vagtchefen ved Nordjyllands Politi er begge gerningsmænd fra lokalområdet. De er nu sat i arresten, inden de skal afhøres senere torsdag. Deres hjem vil blive ransaget torsdag morgen, og det skal herefter afgøres, om de skal stilles for en dommer.